Rakennuksella rasahteli - Sammalkaton alla - Vuodatus.net
Villa Therapien ylin eli viimeinen kerros saa muotoaan. Tänne tulee valoisa ateljee ja varastohuone kaikelle mahdolliselle ylimääräiselle tavaralle.
Varasto on vielä kovin keskeneräinen, ilman hyllyköitä ja niin edelleen.
Ateljeen sivuseinällä oleva Laitilan munamadonna on taiteilijan itsensä kehystämä (tämä kananmunakennon kannessa ollut kuva kanoja ruokkivasta tytöstä on minusta niin kaunis!).
Kerroksen päätyyn rakennetaan terassi. Lattia on jo paikoillaan, nyt pähkäilen mistä teen terassin kaiteet.
Ulkoa Villan alin kerros on maalattu siniseksi, toisen kerroksen seinät on rapattu vaalealla kohokuvioisella tapetilla - saattaa näyttää tutulta, olen käyttänyt sitä ainakin kahdessa Lundbyssä ja sitä on vieläkin rullallinen jäljellä. Riittoisaa on ollut! Ostin rullat monta vuotta sitten kirpputorilta pilkkahintaan.
Kommentoi Lähettänyt: annliisa - 5.6.2009 klo 18.39